**HRVATSKA DJEČJA KNJIŽEVNOST**

**HRVATSKA POEZIJA**

**1.UVOD U POEZIJU I USMENA DJEČJA POEZIJA**

**1.**Dječja poezija se obraća dječjim mogućnostima doživljavanja: literarne aluzije prirodno su reducirane, a metafore su bliske djetetu.

**2.** Poezija ispunjava prirodni djetetov osjećaj za ritam-ritam je dio pulsa naše svakodnevnice: mirovanja, disanja, rastenja. Dijete je prirodno vrlo ritmično.

**3.** Rima i zvučnost-kao i u ritmu, djeca uživaju i u rimi, aliteraciji, asonancama, ponavljanju konsonanata… oni uživaju u „riječima koje pjevaju”.

**4.**Mašta- Kad se govori o maštovitosti pjesme, misli se na njenu okrenutost svim osjetilima: vidu, sluhu, dodiru, mirisu, okusu. Ovi aspekti poezije imaju posebno značenje za djecu, jer to su i najvažniji načini na koji ona istražuju svijet.

JEZIK: zvučni aspekt jezika, igra jezikom-**nonsens**(nema smisla, poanta je igra i smijeh, za bolje jezično izražavanje i bolji govorni aparat), npr.oponašanje glasova životinja ljudskim riječima( Ševa- 'Sij, sij! Ori, ori!)

DJEČJA POEZIJA-USMENI OBLICI

Dječja poezija – začeci u pučkoj/usmenoj kulturi (pučke dječje pjesme i priče)

**1.Brojalice-** poziv na fizičku igru, odlike: ritam, nonsens, važnost: učenje ritma, učenje slogova – predčitalačke vještine

**2.Brzalice-** vrijednosti: vježbanje govornog aparata – poboljšanje dikcije; osvješćivanje glasova (npr. š, č, ć r…) ,JEZIK KAO IGRAČKA, npr. ''Pop kopa prokop kroz prokop kopa pop.''

**3.Uspavanke-** osobitosti: nonsens; glasovi i slogovi ni-na-ma-du-da… , vrijednosti: razvoj osjećaja za ritam (ritam srca); intimna atmosfera – dodir, slušanje!, ritmom, melodijom i riječima se treba uspavati dijete(neke se riječi trebaju ponavaljati), prvi kontakti djeteta sa pjesmom!! npr. NINA NANA..

**4.Rugalice, zagonetalice, izmišljalice, nagomilavalice**

**=MALEŠNICE/ SANATALICE/ PESEKALICE(eng.nursery rhymes)-** dječje pjesme pučkog izvorišta ili podrijetla, pripadaju dijelu usmene dječje poezije ( brojalice, brzalice, uspavanke, rugalice, nagomilavalice, izmišljalice, zagonetalice…)

**Franjo Kuhač: Pjevanka-** skupljao stare malešnice i melodije, izvorna pučka umjetnost – ne poznaje cenzuru; prirodna, izvorno narodna( izvornost-djeci zanimljivija)

Zbirka sadrži brojne izvorne sanatalice i pjesme suvremenika koje im nalikuju. Vrijednost zbirke: pokazuje da je usmena kultura autorova doba vrlo živa. Izvornost zbirke – ne dopušta pedagoška uplitanja onih koji su malešnice željeli prilagoditi i učiniti „odgojnijima”. Izvornost – bliža dječjem interesu, zabavnija – djeca ih stoga mnogo radije uče i čitaju. Potaknuti zbirkom, ostali sakupljači također se trude biti izvorniji.

**2.POČECI RAZVOJA HRVATSKE DJEČJE POEZIJE**

**! Razvoj hrvatske poezije: malešnice – Filipović/Varjačić – Kuten – Vitez – Balog – moderna**

Prvi hrvatski pjesnici objavljivali su u dječjim časopisima.

Prva zbirka hrv.dječje poezije- **IVAN FILIPOVIĆ, MALI TOBOLAC 1850.godine**

Prvi dječji časopisi u Hrvatskoj: **BOSILJAK(1864-1868.), SMILJE(1873-1945.), BRŠLJAN**

U **BOSILJKU** tiskane su pobožne, patriotske pjesme, motivski vezane uz blagdane , zatim budnice, pjesme o teškim seoskim poslovima, razumijevanju seljaka i njihovog života; u razdoblju od pastorale do socijalnih lamentacija. Te pjesme nisu okrenute djeci ni doživljajno niti motivski niti izrazom, jedino poukom i didakticizmom. Stvarali su ih učitelji i drugi odgojni djelatnici s ciljem da u djeci razviju poslušnost, pokornost, pobožnost, higijenske navike, ljubav prema roditeljima i braći, poštenje, patriotizam( vrline koje su predstavljale odgojni ideal)-> DJEČJA POEZIJA: SLUGA PEDAGOGIJI

Karakteristike starije dječje poezije za djecu:

* Oblik: stroga pravilnost strofa, stihova, metra, rime
* Forma: stroga pravilnost metra i rime. Jednaki broj slogova u stihovima i njihovo točno podudaranje na završetcima, više epske nego lirske narativnosti
* Sadržaj: motivi škole, životinja, djece, seoska sredina, domovina
* Didaktičnost: moralne poruke, vjerske pouke, higijena, domoljublje

PROBLEM: manjak nadahnuća i kreativnosti

Počeci dječje poezije( 1850-1920.)-1863.god. **AUGUST ŠENOA,** Postolar i vrag( povjestica)- krenuo je od narodne priče, ispričao ju je u lijepim stihovima, u 1.planu je zanimljivost fabule, vještina prikazivanja, veselost zbivanja, živost ritma -> da je August Šenoa htio biti dječji pisak utjecao bi na brži razvoj dječje poezije

**-IVAN FILIPOVIĆ-** urednik časopisa Bosiljak, objavio 1.zbirku dječje poezije **MALI TOBOLAC**( radi se o prijevodima, ali i o izvornim pjesmama, najbolja: ''Mladoj naravi''- poziva mladost da iskoristi svoje potencijale i uživa u ljepoti mladosti)------ knjižica u 4 dijela(1.dio vlastite Filipovićeve pjesme: hrv.dj.knjiž. započinje poezijom)

-prihvaćanje i širenje tzv. ćudoredne pripovijetke

**Tri modela početne dječje poezije:**  
**1.** Filipovićeva poezija – **Ivan Filipović, Mali Tobolac**, umjesto ljubavne tematike-domoljubna, **Ljudevit Varjačić** najistaknutiji sljedbenik – patriotizam, moralni kodeks, patroniziranje djeteta, tužna osjećajnost; preuzima modele poezije za odrasle (komplicirane metričke sheme, prigodnički karakter i sl.)  
**2.** Pučka dječja poezija i sanatalice– najbliža djeci (**Krunoslav Kuten**)  
**3.** Zmajeva poezija – model prema srpskom pjesniku **Jovanu Jovanoviću Zmaju**( uspješan dječji pjesnik, glavne odlike: epsko-lirsko; pjesma treba imati kratku pričicu, neki doživljaj na temelju kojih se razvijaju osjećaji, humor i sl.)

**Model razvoja hrv. dječje poezije**:

U Hrvatskoj – sva tri modela; zmajevska poetika uveličavana, ponajviše prevladava filipićevsko-varjačićevska poetika. Najbolji pjesnici: Krunoslav Kuten- izvorna dječja poezija, drugačija od zmajeve, bliža djeci

**Razvoj hrvatske poezije: malešnice – Filipović/Varjačić – Kuten – Vitez – Balog – moderna**

**-Ljudevit Varjačić**- prvi nakon Filipovića objavljuje zbirku za djecu( poezija: lirska, domoljubna, poučna, pjevna), vrlo plodan autor, 200 njegovih pjesama je uglazbljeno

PJESNICI STARIJEG RAZDOBLJA: Josip Milaković , Ivana Brlić- Mažuranić, August Harambašić….

**-KRUNOSLAV KUTEN-** preteča Grigora Viteza, poticao ga je A. Šenoa, nije bio ni učitelj ni pedagog, a svoje je pjesme stvarao u najužem krugu s djecom jer ih je stvarao za svoju djecu

-odbacuje iskorištavanje svake prilike da se dijete nečemu pouči i popravi, odbacuje tretman djeteta kao simpatično nedoraslog bića, nije mu teško prijeći granice mogućega u svojim stihovima!!!!

-Krunoslav Kuten nije uspio postići slavu kao Grigor Vitez jer nije napravio jedan jako važan korak u promociji poezije. Trebao je objaviti zbirku, ali nije to učinio pa je kasnije zaboravljen. Ipak, brojne njegove pjesme preživjele su u usmenoj kulturi. Djeca su njegove pjesme učila u školama i voljela ih i pjevala drugima, pjesme su postale narodne.

**3.SUVREMENA HRVATSKA DJEČJA POEZIJA  
GRIGOR VITEZ-** ZAČETNIK MODERNE DJEČJE POEZIJE, zbirka PREPELICA, objavljena 1965.g

**Novosti:** slobodna metrička shema (različit broj stihova u strofama, slogova u stihovima), napušta klasično rimovanje, nema uvijek čistu rimu, lirske pjesme, prevladava lirizam slike, ritma i zvukova, pjesništvo ugođaja, radosti života, divljenja svemu oko sebe, približio se dječjoj osjećajnosti i logici, smisao za detalj, odnos prema prirodi (lirski, human i humorističan).  
**Glavne odlike njegove poezije** – glazbenost, bogatstvo onomatopeja, podsmjehuje se dječjim slabostima, ironizira ih na nedužan način, nonsensna poezija, humor, depedagogizirao dječju poeziju (jedina pouka uz šalu), ljubav prema nevinom dječjem svijetu, neprekidna igra mašte i zbilje, sna i jave, jezik kao igračka  
-renesansa hrvatske dječje poezije!!

DJEČJA POEZIJA- MODERNI PJESNICI:

**Luko Paljetak** - pjesme imaju puno ponavljanja, žargonske izraze, nagomilanu rimu, banalnost, narativnu formu  
**Ratko Zvrko** – čvrsta forma, smisao za šalu, nema igre riječi, isključivo dječji pjesnik, česti motivi sporta  
**Stanislav Femenić** – duhovite, djeci bliske poante, humoristični učinak postiže zvukovnom, ritmičkom i semantičkom igrom, njeguje sve strukture (i moderne i tradicionalne).  
Ja volim sve od navednih pjesnika jer me vraćaju u moje djetinjstvo. Najdraža zbirka: 'Grga Čvarak' i 'Miševi i mačke naglavačke'.

DJEČJA POEZIJA- LEKSIČKE IGRE:  
Autori koji se najviše igraju jezikom**: Zvonimir Balog, Pajo Kanižaj**

-BALOG: poigravanje složenicama, šaljiv i vedar i slobodan pristup motivima, razbijanje riječi i poigravanje morfemima, zamjenjivanje dijelova riječi, nonsens- bez respekta prema gramatici, pedagogiji, ustaljenoj pjesničkoj tradiciji ( dječja sklonost prema bizarnom i neobičnom)

-KANIŽAJ: odbacivanje gramatike, šala, ironija, paradoks, nonsens, **GRAFIČKA POEZIJA**: oblik poezije u kojoj njezin vizualitet odgovara motivu pjesme, npr. P. Kanižaj , ''Nosorog'', ''Žirafa'', ''Zelena zagonetka'', ''Romb''

DJEČJA POEZIJA-DIJALEKTALNA POEZIJA:

**Kajkavski dijalekt** – Bogumil Toni, Nikola Pavić, Pajo Kanižaj  
**Čakavski dijalekt** – Vladimir Nazor, Drago Ivanišević, Ante Modrušen

7 FENOMENA SUVREMENE HRV.DJEČJE POEZIJE:

**1.Pjesme u dijalektalnom ruhu-**pjesme pisane na hrvatskom narječju, na dijalektima

**(Ivica Jembrih – ''Žrebička'', Tonči Petrasov Marović- ''Šporki Roko'')**

**2.Nestaju tabu teme-** problemske slikovnice, teme prvih ljubavi, poljubaca, pa čak i prva buđenja seksualnosti  **(Tito Bilopavlović – ''Tata je glavni'', Zvonimir Balog - ''Zahodski kotlić'')  
3. Jezična oblikovana igra-** leksičke igre, inoviranje jezika( snagator, mamator), poezija postaje prava jezična igra **(Stanislav Femenić – ''Tele'', ''Bubamara'')   
4. Jezična misaona igra-** autori se poigravaju značenjem riječi, smislom, zahtijevaju da se dijete zamisli kako bi bolje razumjelo smisao pjesme i igru riječima **(Zvonimir Balog – ''Visibaba'', ''Kupusova glava'' )  
5. Lirske minijature-** lijepe, misaone kratke pjesme, npr. haiku **(Aljoša Vuković – ''Lito'', ''Cvrčak'' )  
6. Konkretna, grafička pjesma ili vizualna-** grafičkom ili vizualnom pjesmom nazivamo sve pjesme koje svojim oblikom podsjećaju na ono o čemu pjevaju, npr. u obliku nosoroga, kuće, mrava… **(Pajo Kanižaj – ''Žirafa'', ''Nosorog'', ''Romb'')  
7. Inoviranje stare tematike i stiha-** uzimaju se stari univerzalni dječji motivi(teme djeteta, mačke i miša..) i drugačije se prikažu, iz druge perspektive, osvježi se, autori inoviraju stih – odustaju od čvrste forme katrena i igraju se duljinom stihova, kitica i sl. **(Luko Paljetak – ''Miševi i mačke naglavačke'', Ratko Zvrko- ''Grga Čvarak'')-** Grga prikazan kao dječak s manama i vrlinama(novo!!)

**HRVATSKA SLIKOVNICA**

U Hrvatskoj se javlja u drugoj polovici 19. stoljeća kada je dječja književnost namijenjena školskoj populaciji postala isplativ posao.  
PROCES NASTANKA SLIKOVNICE U POČECIMA: Distribucija i prodaja ilustriranih dječjih knjiga već je bila uhodana otkupom za nagrađivanje djece u školama. Autori tekstova uglavnom su bili hrvatski, a ilustratori inozemni. Zapravo se prvenstveno tekstualizirala slika, a ne onako kako današnji čitatelj očekuje – da se ilustrira tekst. Često se nisu bilježila imena ilustratora, sve dok nakladnici nisu počeli plaćati ilustratorima za izradu ilustracija. K tome često u tim izdanjima nedostaje navođenje godine izdanja, imena nakladnika i slično. Zbog velikih naklada inozemne slikovnice često su jeftinije negoli tuzemne. Likovna komponenta slikovnice razvijala se brže nego tekstualna.

**IBBY - (International Board on Books for Young People)** - međunarodno vijeće za dječju knjigu, nevladina i neprofitna organizacija koju čini mreža ustanova i pojedinaca što u svojem radu na različite načine povezuje djecu i knjige, RH je nakon Domovinskog rata postala zemlja članica IBBY-a, intenzivirala se promocija hrv.dj.knjige u inozemstvu( međunarodni sajmovi i izložbe)-> ozbiljnije proučavanje slikovnice!!!  
**Ovca u kutiji** – nagrada za najbolju hrvatsku slikovnicu (pokrenula umjetnička organizacija Autorska kuća 2005. g. u Zagrebu), održava se svake godine na jesen u sklopu festivala Pazi knjiga!, cilj pokretanja nagrade je vrednovanje slikovnice kao književno-likovno visoko vrijednog umjetničkog djela—važna je kvaliteta teksta i ilustracije

**SUVREMENA HRVATSKA SLIKOVNICA-** autori su se osvijestili o specifičnostima slikovnice kao žanra, sve češće se pojavljuju vrijedna slikovnička izdanja u različitim hrvatskim gradovima, pridaje se sve veća pozornost slikovnici kao žanru koji može predstaviti baštinu, porastao je broj autorskih slikovnica, porast broja turistički usmjerenih slikovnica(osvještavaju bogatstvo i raznolikost nekog dijela naše zemlje), porast broja problemskih slikovnica(Priča o Vilmi Šigl) , porast zanimanja za hrvatsku pučku priču(Zec, medvjed, čovjek, lisica), objedinjuje dostignuća verbalnih i vizualnih umjetnosti

**HRVATSKA PROZA ZA DJECU**

**1.POČECI RAZVOJA HRVATSKE PRIČE**

August Šenoa- Postolar i vrag

**IVANA BRLIĆ- MAŽURANIĆ**-hrvatski Andresen, 1.žena članica HAZU, 2 puta predlagana za Nobelovu nagradu, govorila je francuski, ruski, njemački, engleski, školovala se privatno

**PRIČE IZ DAVNINE, 1916.GODINE u izdanju Matice hrvatske-** životno djelo, bajka, postigla privid davnine, narodne predaje, mita

**-Privid davnine**: postiže načinom izlaganja, upotrijebljenim jezičnim oblicima i stilom, znalačkom uporabom već pomalo arhaičnih prošlih vremena, posebno imperfekta, arhaičnih riječi., krnjih perfekta…  
Uporabom jezika – služi se arhaičnim, zastarjelim riječima( hlap-momak, uskok- bjegunac, kupa- čaša…)  
Ambijenta -   
Stvari koje su izašle iz uporabe – čislo (krunica), žrvanj (mlinski kamen), oplećak (kratka košulja)

**-Privid mita (slavenska mitologija)**

-Svarožić (sin Svarogov) – u slavenskoj mitologiji bog sunca i ognja, bog dobročinitelj  
-Polunica – podnevni demon koji se prikazuje blizu bunara češljajući dugu kosu, krade djecu po livadama - Mokoš – baka u krpama, dobra/zla, pomoćnica slavenskoga boga Peruna, boginja plodnosti

- Neumijka – bog svijetlog neba, prekrsan junak ali se ne umiva, ne češlja se( obvezao se vragu da se 15g nece)  
- Bagan – sitni kućni duh koji živi u staji gdje su mu dodijeljene male jasle sa sijenom, brine se za uspjeh rogatog blaga  
- Toporko, Domaći, Malik, Tintilin..

**-Privid narodne predaje** – narodne uzrečice, primisli, opisi, konstante naše usmene književnosti: stalni epiteti (dobar konj, junačno oružje), deseteračke formule-deseterci napisani proznim grafičkim oblikom , brojke 3,7,9, počeci kao da su kazivani, opisi junaka slični narodnim, Regoč (preuzet iz usmene tradicije otoka Mljeta), Relja (iz naše epske narodne pjesme, postojao i kao povijesna osoba), mnogo deminutiva( javorići, panjići, župančić, šubarica…)

**2.HRVATSKI FANTASTIČARI  
Vladimir Nazor-** Bijeli jelen, Minji, Dupin Crnko, istarske priče( Veli Jože, Svjetionik)

Bijeli jelen- bajkovit dodir svijeta ljudi sa svijetom biljaka i životinja, pesimistična priča(nespojivost 2 različita svijeta), ideja: nužnost pomirbe svijeta civilizacije sa svijetom prirode

**Sunčana Škrinjarić-** **kaktus bajke-**udaljavanje od klasične bajke, specifičan bodljikavi svijet(jež, čičak, bumbar, morska zvijezda, bodljikavo prase…. Čudesna šuma) **Nada Iveljić-** Šestinski kišobran, Konjić sa zlatnim sedlom, Dječak i ptica…

**Anto Gardaš**- Jež i zlatni potok, Damjanovo jezero, Igračke gospođe Nadine…

**Ljudevit Bauer**- Parnjača Colombina, Vila Zelenog jezera, Monikino veliko putovanje…

**Stanislav Femenić**- Tikva s nosom, Maštograd, Ludi kamen…

**Blanka Dovjak Matković**- Neobična ulica ( priča razlomljene strukture)

**3.HRVATSKA REALISTIČNA PRIČA**

Priče za djecu na početku 19.st: bile su didaktičkog i moralizatorskog karaktera, katkad su više nalikovale na propovijedi ili domoljubno štivo nego na umjetnost( jak utjecaj njemačke književnosti), dobro se obilno nagrađuje, zlo se strašno kažnjava, vrlo naivne, sentimentalne, neuvjerljive, shematične..

**JAGODA TRUHELKA -**trilogija **Zlatni danci, Bogorodičine trešnje, Dusi domaćeg ognjišta**( roman ili zbirka pripovijetka)  
-prvi realistični likovi u hrvatskoj dječjoj književnosti sa svim dječjim manama i vrlinama, dobro psihološki iznijansirani

-tema djetinjstva, autobiografizam, realistična pripovijetka  
-stare realistične priče kao fantastika suvremenoj djeci (učenje o tome kako je bilo nekad, gdje smo danas u odnosu na prije – stojimo na ramenima generacija prije sebe)  
-koncept djeteta i djetinjstva, kulturološki aspekt(iskustvene razlike kao povod za međugeneracijski dijalog)  
**1**. Žensko pismo - Truhelka u svojim djelima problematizira položaj žene u društvu, ženska prava, društvene stereotipe  
**2.** Učiteljsko pismo – učiteljski rukopis, **3.** Umjesto didaktičnosti ''etika srca''  
**MATO LOVRAK**-prva pripovijetka ''Strašan san'', pisac svoje sredine, realist, čovjek naprednih ideja, izrazito socijalno orijentiran, pisao je priče u kojima su djeca glavni likovi, a radnja je uglavnom bila locirana u okviru škole i seoskom ambijentu, rečenice su vrlo jednostavne, naracija i dijalog uz kratke opise ambijenta  
-poklonik sela i prirode – izvor zdravlja, sreće, životne radosti, snage i nepokvarenosti. Uočava procese promjena na selu i nepravdu društvenog poretka. Antagonizam između bogatih i siromašnih odražava se na ponašanje djece.  
-poklonik siromašnih – najpozitivniji junaci su uvijek djeca iz siromašnih obitelji, nositelji negativnih osobina iz bogataških kuća.  
-učitelj – u svim djelima naglašava vjeru u snagu i djelotvornost prosvjećivanja te napredak zasnovan na znanstvenim dostignućima. Iako prikazuje težak život, uvijek optimističan. Zajednički napori nagrađeni, loši dječaci se mijenjaju u dobre i poštene članove društva.

**Angažirana pripovijetka-** javlja se nakon 2. svjetskog rata, glavne teme angažiranih pripovijetki su: dolazak okupatora, otpor neprijatelju, spaljena sela, bijeg u partizane, tragično djetinjstvo, gubljenje najdražih i sl.

-likovi su izrazito crno – bijeli, a djeci se dodjeljuju prevelike uloge – katkada su hrabrija od odraslih

-otvoren i naglašen patriotizam

**-Zlatko Krilić, Sanja Pilić, Sanja Polak, Nada Mihelčić, Mladen Kopjar….**

**4.HRVATSKI DJEČJI ROMAN**

**JAGODA TRUHELKA**- 1894. Tugomila(pripovijest-roman), roman Zlatko

**IVANA BRLIĆ- MAŽURANIĆ** - **ČUDNOVATE ZGODE ŠEGRTA HLAPIĆA, 1913.GOD.**- prvi realistički roman, još uvijek prisutni ostatci bajke: crno-bijeli likovi, putovanje traje 7 dana, Mrkonja svezan 3 puta konopcem, Hlapiću sve uspijeva- gasi požar, osujećuje zle namjere Crnog čovjeka(cigani) i Grge, pomaže siromašnima, pronalazi izgubljenu kćer majstora Mrkonje.= bajkoviti elementi

-to je prvi dječji roman, njime je otvorena nova epoha u hrvatskoj dječjoj književnosti, karakter romana je izrazito dječji (protagonist dijete, radnja dinamična, živa, fabula napeta, ispričano dječjom jednostavnošću)

-elementi romana o siročetu: Hlapić nije imao ni oca ni majke, već je živio kod majstora Mrkonje i radio kao šegrt  
-Hlapić je neizmjerno dobar, plemenit, pošten, samo čini dobro poput mitskog bića, prašta čak i neprijateljima, siromašan, ali hrabar i pametan, utjelovljenje i simbol dječje dobrote, izraz autoričine vjere u prevlast i pobjedu dobra nad zlom( Hlapić nije stvarno, tipično dijete)

-elementi pustolovnog romana: djevojčica Gita luta sa Hlapićem…

**MATO LOVRAK-** prva 2 romana: **Djeca Velikog sela(Vlak u snijegu)** –istiniti događaj, **Družba Pere Kvržice**-realistički dječaci, antagonizam/suprotnost svijeta odraslih i svijeta djece

-karakteristike: zanimljiva fabula, napetost zbivanja, iskonska dječja psihologija, avanturističnost, akcionost, vedrina i humor, težnja za udruživanjem u kolektiv i sukobi u njemu

-glavni junak je uvijek **družina** – ima svoje uspone i padove, svoju egzistencijalnu zakonitost, skroman početak i trijumfalan kraj. Nastaje spontano, iz rada i drugovanja u razredu, zajedničkog puta kući, ali prvenstveno iz prirođene dječje težnje za druženjem. No, slikanje kolektiva ne prigušuje individualne crte pojedinca

-odrasli se javljaju u perifernim ulogama, izuzetno mjesto zauzima učitelj (prijatelj, savjetnik, zaštitnik)

-Lovrak mnogo bolje poznaje seosku djecu, gradska djeca idu u selo na izlete, na selu sinteza igre i rada(radinost, snalažljivost, smisao za radne akcije i podvige)  
-ustaljena forma u kompoziciji, sveznajući pripovjedač, socijalni angažman, nema retrospekcije…

-ostali romani: **Neprijatelj br.1, Divlji dječak, Prijatelji, Dječak konzul, Devetorica hrabrih**

PRVI HRVATSKI MODERNI DJEČJI ROMAN: **IVAN KUŠAN- UZBUNA NA ZELENOM VRHU (1956.)**  
**IVAN KUŠAN**-Koko i duhovi, Zagonetni dječak, Lažeš, Melita, Koko u Parizu, Koko u Kninu

Poznati autori dječjih romana: **Milivoj Matošec, Anto Gardaš, Maja Gluščević, Miro Gavran, Nada Iveljić, Joža Horvat…**